Diari Oficial de la Generalitat Valenciana


Sumari del DOGV 9020, del 15-02-2021 (2021/1126)

Informació pública de la declaració d'incompliment i règim d'edificació forçosa dictada al solar situat al carrer de Ramon Muntaner, número 6.
----------------------------------------------------------------------------------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1126


Data del document
:   11-02-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la declaració d'incompliment i règim d'edificació forçosa dictada al solar situat al carrer de Ramon Muntaner, número 6. [2021/1126]  
Mitjançant la Resolució GL-4978, de 27 de novembre de 2020, la tinenta d'alcalde de Manteniment i Obres d'Infraestructura, Planificació i Gestió Urbana, i Relacions Institucionals, en virtut de la delegació conferida per la Resolució 134, de 24 de juliol de 2020, disposa:  
  
  
«Primer  
Atorgar als propietaris de la parcel·la situada al carrer de Ramon Muntaner, 6, un termini de dos mesos a partir de la notificació d'aquesta resolució a fi que, davant de l'incompliment de l'ordre d'edificació dictada en la Resolució SM-5821, de data 10 de desembre de 2018, i de conformitat amb l'article 184 de la vigent LOTUP, opten per:  
  
a) Comprometre's a sol·licitar la llicència d'edificació en un termini màxim addicional i improrrogable de dos mesos, a edificar i atorgar fiança del 5 % del cost de les obres mitjançant la presentació del preceptiu projecte bàsic d'edificació.  
b) Manifestar la voluntat d'adherir-se al règim concertat amb el promotor que siga seleccionat en concurrència pública en el règim de substitució forçosa regulat en la LOTUP, en la modalitat de pagament amb parts de l'edificació en règim de propietat horitzontal, això sense declarar-ne l'incompliment.  
Les condicions urbanístiques de la parcel·la són les que s'indiquen en l'informe de circumstàncies urbanístiques que consta en l'expedient, que es resumeixen en:  
Parcel·la de la plaça de Ramon Muntaner, 6  
Classificació: sòl urbà (SU).  
Qualificació: eixamplament protegit (ENS-2A)  
Superfície: 133,81 metres quadrats  
Ús global: Rpf. / Run (residencial plurifamiliar / unifamiliar)  
Ús específic: plurifamiliar / unifamiliar  
Alçades permeses: 4  
L'ordre d'edificació d'aquesta parcel·la, amb referència cadastral 9414808YJ2791C, es troba inscrita en el Registre municipal de solars i edificis a rehabilitar, al llibre principal, volum II, «Fora de centre històric», secció solars, finca núm. 9. I, així mateix, hi ha nota al marge en el Registre de la Propietat número 14 de València, en el tom 2205, foli 179, finca núm. 2517.  
  
Segon  
Sotmetre aquesta resolució a informació pública durant un mes per mitjà d'un anunci en el DOGV i en un periòdic de la província d'àmplia difusió.  
L'expedient es troba a disposició de les persones interessades per a examinar-lo i consultar-lo en el Servei d'Assessorament Urbanístic i Programació, ubicat en la segona planta del pati B de l'edifici de Tabacalera, al carrer d'Amadeu de Savoia, 11, de València, així com en la seu electrònica de l'Ajuntament de València, al qual s'accedeix des de «Carpeta ciutadana», «Les meues notificacions».  
  
Tercer  
Advertir que, en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impedixen la concessió de la llicència, decau automàticament la facultat addicional atorgada per a la sol·licitud i les conseqüències, de conformitat amb l'article 184.5, lletra b, de la LOTUP, són:  
1r. Declaració de l'incompliment del deure d'edificar  
2n. Minoració de l'aprofitament fins a un 50 per cent de conformitat amb les previsions de l'article 103.4 de la LOTUP.  
3r. Declaració de l'immoble en règim d'edificació forçosa seleccionant el règim de substitució forçosa, venda forçosa o expropiació forçosa, segons convinga als interessos públics, i la inscripció en el RMSER.  
  
4t. Comunicació al Registre de la Propietat.  
Quart  
Traslladar aquesta resolució als serveis de Planejament, Llicències Urbanístiques i Gestió Urbanística».  
  
València, 5 de febrer de 2021.- El secretari: Manuel Latorre Hernández.